cyanic-selkie/wikianc huggingface dataset:
কুষ্টিয়া সদর উপজেলা
শিক্ষা
কুষ্টিয়া সদর উপজেলায় ১টি বিশ্ববিদ্যালয়, ১টি মেডিকেল কলেজ, ৮টি সরকারি কলেজ, ৩০টি বেসরকারি কলেজ, ৩টি সরকারি উচ্চ বিদ্যালয়, ১৭৩টি বেসরকারি উচ্চ বিদ্যালয়, ৩৮টি নিম্ন মাধ্যমিক বিদ্যালয়, ৩৩০টি সরকারি ও ২৭৫টি বেসরকারি প্রাথমিক বিদ্যালয়, ৩৯টি কিন্ডারগার্টেন, ৩৭টি মাদ্রাসা, ১টি আইন কলেজ, ১টি প্রতিবন্ধী বিদ্যালয় ও ২টি পিটিআই রয়েছে।
কৃষি
উপজেলা কৃষি অফিসে এসে তৃন মূল পর্যায়ের কৃষক/চাষী ভাইয়েরা বিভিন্ন ধরনের কৃষি তথ্য পেয়ে থাকেন। http://www.ais.gov.bd/ কৃষি তথ্য জানতে এই লিংকে ক্লিক করুন।
জারাগোজা
জারাগোজা (, ; অন্য নাম সারাগোস্সা ইংরেজিতে) হলো স্পেনের জারাগোজা প্রদেশ এবং আরাগন এলাকার রাজধানী শহর। এটি ইব্রো নদী এবং এর উপনদী হুর্ভা এবং গ্যালেগো দ্বারা বেষ্টিত আরাগন এবং ইব্রো অববাহিকার প্রায় মধ্যস্থলে অবস্থিত।
২০১০ সালের হিসাব অনুসারে আয়তনের জারাগোজার জনসংখ্যা ছিলো ৭০১,০৯০, যা এটিকে স্পেনের পঞ্চম বৃহত্তম শহর এবং ইউরোপীয় ইউনিয়নে ৩২তম জনবহুল পৌরসভায় পরিনত করেছে।
নামকরণ
রোমানরা প্রাচীন শহরটিকে সিজারাগুস্তা নামে অভিহিত করতো, যা থেকে বর্তমান নামটি এসেছে। রোমান উপনিবেশিক আমলের পূর্ববর্তী আইবেরিয়ান শহরটিকে সালদুই বলা হতো।
হলুদ টিনসেল
হলুদ টিনসেল (বৈজ্ঞানিক নাম:Catapaecilma subochrea(Elwes) ছোট আকারের এক প্রজাতির প্রজাপতি যার শরীর ও ডানা হলদেটে বাদামী বর্ণের। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য। ঝালর ও হলুদ টিনসেল পরস্পর অনুরূপ প্রজাতি যাদের মধ্যে কেবল দাগ-ছোপের এবং বর্ণের সামান্য পার্থক্য রয়েছে।
আকার
হলুদ টিনসেলের প্রসারিত অবস্থায় ডানার প্রশস্থতা ২৮ থেকে ৩২ মিলিমিটার হয়ে থাকে।
বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন।
আচরণ
এদের উড়াল খুব দ্রুত। এরা সাধারণত ফুলে বসে না। পুরুষ প্রজাতির হলুদ টিনসেলকে ভিজে মাটিতে বসতে দেখা যায়। ঘন জঙ্গলে এবং খোলামেলা পাহাড়ী জঙ্গল উভয়ই এদের প্রিয় বাসভূমি। হিমালয়ে ১৬৭০ মিটার উচ্চতা অবধি এদের দেখতে পাওয়া গেছে। পশ্চিমঘাট পর্বতে ৬০০ মিটার থেকে ১৫০০ মিটার উচ্চতা পর্যন্ত এদের বিচরণ পরিলক্ষিত হয়েছে। পাহাড়ি ঝর্ণা অথবা সরু জলধারার কিনারা এদের খুব পছন্দের বিচরণ ক্ষেত্র।
কামারহাটি বিধানসভা কেন্দ্র
কামারহাটি (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১১ নং পানিহাটি বিধানসভা কেন্দ্রটি ১ থেকে ১৬ এবং ২১ থেকে ৩৫ ওয়ার্ড গুলি কামারহাটি পুরসভা এর অন্তর্গত।
কামারহাটি বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।
২০১১
২০১১ সালের নির্বাচনে, তৃণমূল কংগ্রেসের মদন মিত্র তার নিকটতম প্রতিদ্বন্দ্বী সিপিআই (এম) এর মানস মুখার্জিকে পরাজিত করেন।
১৯৭৭-২০০৬
২০০৬ এবং ২০০১ সালের বিধানসভা নির্বাচনে, সিপিআই (এম) এর মানস মুখার্জী কামারহাটি কেন্দ্র থেকে জয়ী হন, তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের সুভ্রাংশু ভট্টাচার্যকে পরাজিত করেন এবং ২০০১ সালে তৃণমূল কংগ্রেসের চিত্তরঞ্জন বাগকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শান্তি ঘটক ১৯৯৬ এবং ১৯৯১ সালে জয়ী হন, তার নিকটতম প্রতিদ্বন্দ্বী ১৯৯৬ সালে কংগ্রেসের শম্ভুনাথ দত্তকে এবং ১৯৯১ সালে কংগ্রেস সলিল বিশ্বাসকে পরাজিত করেন। সিপিআই (এম) এর রাধিকা রঞ্জন ব্যানার্জি ১৯৮৭, ১৯৮২ এবং ১৯৭৭ সালে জয়ী হন, তার নিকটতম প্রতিদ্বন্দ্বী ১৯৮৭ সালে কংগ্রেসের অজয় ​​ঘোষালকে পরাজিত করেন, ১৯৮২ সালে কংগ্রেসের পূর্ণেন্দু বিমল দত্তকে এবং ১৯৭৭ সালে কংগ্রেসের জয়ন্ত চন্দ্র সেনকে পরাজিত করেন।
আইয়ুবপুর ইউনিয়ন
আইয়ুবপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
দাকোপ উপজেলা
দাকোপ উপজেলা পশুর নদীর পাড়ে অবস্থিত বাংলাদেশের খুলনা জেলার একটি প্রশাসনিক এলাকা। দাকোপের প্রশাসনিক অঞ্চল চালনায় অবস্থিত। দাকোপের সাথে খুলনার বটিয়াঘাটা উপজেলা, পাইকগাছা উপজেলা এবং বাগেরহাটের মোংলা উপজেলার সীমানা রয়েছে।
অবস্থান ও আয়তন
দাকোপের ভৌগোলিক অবস্থান । দাকোপের মোট আয়তন ৯৯১.৫৮ কিমি²। উত্তরে বটিয়াঘাটা উপজেলা, দক্ষিণে পশুর নদী, পূর্বে বাগেরহাট জেলার রামপাল উপজেলা ও মোংলা উপজেলা, পশ্চিমে পাইকগাছা উপজেলা ও কয়রা উপজেলা।
ইতিহাস
১৯১৩ সালে দাকোপ থানার প্রশাসনিক কার্যক্রম শুরু হয় এবং ১৯৮৩ সালে উপজেলা হিসেবে ঘোষণা করা হয়। ৯টি ইউনিয়ন (লাউডোব,কৈলাশগঞ্জ,বানিশান্তা,বাজুয়া,দাকোপ, কামারখোলা, সুতারখালী,পানখালী,তিলডাঙ্গা),১টি পৌরসভা (চালনা), ২৬ মৌজা এবং শতাধিক গ্রাম নিয়ে দাকোপ থানা গঠিত। ১৯৭১ সালে দাকোপে অবস্থিত বাজুয়া উচ্চবিদ্যালয় প্রাঙ্গনে পাকিস্তানি হানাদার বাহিনী কর্তৃক গণহত্যা সংঘটিত হয়। শহীদদের স্মৃতির উদ্দেশ্যে উপজেলা পরিষদ ভবনের সামনে যুদ্ধ সৌধ স্মৃতি অম্লান নির্মাণ করা হয়েছে।
প্রশাসনিক এলাকা
দাকোপ উপজেলা ৯টি ইউনিয়ন এবং একটি পৌরসভা নিয়ে গঠিত, সেগুলি হল:
দাকোপ উপজেলার একমাত্র পৌরসভাটি হলো-চালনা পৌরসভা। ব্রিটিশ শাসনামলে চালনা বন্দর হিসেবে ব্যবহৃত হতো, পরবর্তীতে মোংলাকে বন্দর করা হয়।
জনসংখ্যার উপাত্ত
জনসংখ্যা ১৫৭৪৮৯; পুরুষ ৮৩১৯৩, মহিলা ৭৪২৯৬। মুসলিম ৬৫৭৫৬, হিন্দু ৮৮৮৪২, বৌদ্ধ ২৭৬০ এবং অন্যান্য ১৩১।
স্বাস্থ্য
এখানে একটি ২৫০ বেড বিশিষ্ট সরকারি হাসপাতাল হয়েছে।
অর্থনীতি
দাকোপ থানার অর্থনীতি কৃষি এবং চিংড়ি চাষের উপর নির্ভরশীল। এই থানার বিস্তৃত এলাকা জুড়ে চিংড়ি ঘেরগুলোতে বাগদা চিংড়ির চাষ হয়। তবে আধুনিক কৃষি ব্যবস্থার উন্নয়নের ফলে চিংড়ি চাষের পরিবর্তে তরমুজ চাষ ব্যাপকভাবে জনপ্রিয়তা পেয়েছে ।
ফুলতলা উপজেলা
ফুলতলা বাংলাদেশের খুলনা জেলার অন্তর্গত একটি উপজেলা।
অবস্থান ও আয়তন
ফুলতলা ২২.৯৭৫০°উত্তর অক্ষাংশ ও ৮৯.৪৫৮৩°পূর্ব দ্রাঘিমাংশে অবস্থিত। ফুলতলা তে মোট ১২৭৬৮ টি পরিবার এবং মোট আয়তন ৫৬.৮৩ বর্গ কিমি। এই উপজেলার উত্তরে যশোর জেলার অভয়নগর উপজেলা, দক্ষিণে দিঘলিয়া উপজেলা ও খুলনা সিটি কর্পোরেশন, পূর্বে যশোর জেলার অভয়নগর উপজেলা, পশ্চিমে ডুমুরিয়া উপজেলা।
প্রশাসনিক এলাকা
ফুলতলাতে মোট ৪ টি ইউনিয়ন, ১৮ টি মৌজা, এবং ২৫ টি গ্রাম আছে।
জনসংখ্যার উপাত্ত
১৯৯১ বাংলাদেশ আদমশুমারি অনুযায়ী, ফুলতলার জনসংখ্যা ৬৭,৯৩০ জন। পুরুষ মোট জনসংখ্যার ৫১.০১ %, এবং নারী ৪৮.৯৯% । এই উপজেলার এর আঠারো ঊর্ধ্ব জনসংখ্যা ৩৬৩৬৮ । ফুলতলার গড় সাক্ষরতার হার ৪১.১% (৭ + বছর), এবং সাক্ষরতার জাতীয় গড় ৩২.৪%।
নদ-নদী
ফুলতলা উপজেলায় রয়েছে ২টি নদী। এখানকার নদীগুলো হচ্ছে ভৈরব নদ, চিত্রা নদী।
কৃষ্ণনগর ইউনিয়ন
কৃষ্ণনগর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
মানিকপুর ইউনিয়ন
মানিকপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
কুমারখালী উপজেলা
কুমারখালী উপজেলা বাংলাদেশের কুষ্টিয়া জেলার একটি প্রশাসনিক এলাকা। বিশ্বকবি রবীন্দ্রনাথ ঠাকুর তার জীবনের এক উল্লেখযোগ্য অংশ এই উপজেলার শিলাইদহ অঞ্চলে কাটিয়েছেন এবং এখানেই তিনি গীতাঞ্জলি কাব্যগ্রন্থ রচনা করেছেন। এ কাব্যগ্রন্থের জন্য তিনি ১৯১৩ সালে সাহিত্যে নোবেল পুরস্কার পান। এই উপজেলায় উপমহাদেশের সবচেয়ে প্রভাবশালী আধ্যাত্মিক সাধক লালন সাঁই-এর সমাধি সৌধ  এবং বাংলা সাহিত্যের প্রথম মুসলিম ঔপন্যাসিক মীর মশাররফ হোসেন-এর বাস্তুভিটা রয়েছে।
অবস্থান ও আয়তন
কুমারখালী উপজেলার আয়তন ২৫৮.৩৮ বর্গ কিলোমিটার (৬৩,৭৯৯ একর)। ২৩°৪৪´ থেকে ২৩°৫৮´ উত্তর অক্ষাংশ এবং ৮৯°০৯´ থেকে ৮৯°২২´ পূর্ব দ্রাঘিমাংশে এ উপজেলার অবস্থান। এ উপজেলার উত্তরে পাবনা জেলার পাবনা সদর উপজেলা, দক্ষিণে ঝিনাইদহ জেলার শৈলকুপা উপজেলা, পূর্বে খোকসা উপজেলা, পশ্চিমে কুষ্টিয়া সদর উপজেলা।
কুমারখালী উপজেলার ইতিহাস
কুমারখালী কুষ্টিয়া অঞ্চলের মধ্যে অপেক্ষাকৃত প্রাচীন জনপদ। পদ্ম গর্ভ থেকে এই অঞ্চলের উদ্ভব হয়েছে বলে ধারণা প্রচলিত আছে। কুমারখালীর বিস্তীর্ণ এলাকা যে একসময় নদী গর্ভে ছিল তার প্রমাণ মেলে ‘চড়াইকোল’যুক্ত গ্রামনাম এবং কোল ও বিলের আধিক্য থেকে।
প্রশাসনিক কাঠামো পরিবর্তনের কারণে কুমারখালীর অবস্থান ও মর্যাদা বারবার পরিবর্তিত হয়েছে। থানা থেকে মহকুমায় উন্নীত হয়ে কুমারখালীকে আবারও থানায় পরিনত হতে হয়। ইংরেজ শাসনের পূর্বে কুমারখালী অঞ্চল ফরিদপুর ও যশোরের অন্তর্ভুক্ত ছিল। পরবর্তীকালে থানা কিংবা মহকুমা হিসেবে কুমারখালী যথাক্রমে রাজশাহী, পাবনা, নদীয়া ও সবশেষে কুষ্টিয়া জেলার অন্তর্ভুক্ত হয়। ১৮৫৭ সালে পাবনা জেলার অধীনে কুমারখালী, খোকসা, পাংশা ও বালিয়াকান্দী থানা নিয়ে কুমারখালী মহকুমার জন্ম। কিন্তু ১৮৭১ সালে নদীয়া জেলার কুষ্টিয়া মহকুমার সামিল হয়ে কুমারখালী মহকুমার মর্যাদা হারিয়ে পুনরায় থানায় পরিনত হয়। কুমারখালী থানার সদর দফতর ছিল পার্শ্ববর্তী ভালুকা গ্রামে। কুমারখালী এক সময নাটোর-রাজ্যের অধীনে ছিল। পরে জোড়াসাঁকোর ঠাকুর-জমিদারির অন্তর্ভুক্ত হয়। কুমারখালী অঞ্চলে রাণী ভবানী ও তাঁর উত্তরপুরুষদের নির্মিত মঠ-মন্দির এবং জনহিতকর কর্মের কিছু নিদর্শন এখনো আছে
প্রশাসনিক এলাকা
কুমারখালী উপজেলা একটি পৌরসভা, ১১টি ইউনিয়ন, ১৮৭টি মৌজা ও ২০১টি গ্রাম রয়েছে। কুমারখালী উপজেলার প্রশাসনিক কার্যক্রম কুমারখালী থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী কুমারখালী উপজেলার মোট জনসংখ্যা ৩,২৮,৪৫৭ জন। এর মধ্যে পুরুষ ১,৬৩,৪৬১ জন ও মহিলা ১,৬৪,৯৯৬ জন। মোট পরিবার ৭৯,০০৮টি। এখানে বুনো, বাঁশফোঁড় প্রভৃতি আদিবাসী জনগোষ্ঠীর বসবাস রয়েছে।
যোগাযোগ ব্যবস্থা
কুমারখালী উপজেলায় সড়কপথে মোট রাস্তার পরিমাণ ৮৮১ কিলোমিটার (পাকারাস্তা ১৪২ কিলোমিটার এবং কাঁচারাস্তা ৭৩৯ কিলোমিটার)। এছাড়া মোট রেলপথের দৈর্ঘ্য ১৯.৫ কিলোমিটার ও ২টি রেলস্টেশন রয়েছে। এ উপজেলার সাথে পাবনা জেলার সাথে যোগাযোগের জন্য রয়েছে শিলাইদহ-চরসাদীপুর ও কুমারখালী-যদুবয়রা ঘাট।
স্বাস্থ্য
কুমারখালী উপজেলায় ১টি উপজেলা স্বাস্থ্য কমপ্লেক্স, ১টি উপজেলা মাতৃমঙ্গল কেন্দ্র ও ১৪টি ইউনিয়ন পরিবার কল্যাণ কেন্দ্র রয়েছে।
অর্থনীতি
কুমারখালী উপজেলার জনগোষ্ঠীর আয়ের প্রধান উৎস কৃষি ৪২.২৬%, অকৃষি শ্রমিক ৮.০৬%, শিল্প ৯.৬৩%, ব্যবসা ১৮.৫২%, পরিবহন ও যোগাযোগ ৫.৩২%, চাকরি ৫.৮৮%, নির্মাণ ২.১৭%, ধর্মীয় সেবা ০.২২%, রেন্ট অ্যান্ড রেমিটেন্স ০.২৯% এবং অন্যান্য ৭.৬৫%।
কৃষিভূমির মালিকানা ভূমিমালিক ৪৬.০২%, ভূমিহীন ৫৩.৯৮%। শহরে ২৪.৩৫% এবং গ্রামে ৪৭.৫১% পরিবারের কৃষিজমি রয়েছে।
প্রধান কৃষি ফসল ধান, গম, পাট, আখ, ভূট্টা।
বিলুপ্ত বা বিলুপ্তপ্রায় ফসলাদি নীল, কাউন, যব।
প্রধান ফল-ফলাদি আম, নারিকেল, কাঁঠাল, লিচু, তাল।
মৎস্য, গবাদিপশু ও হাঁস-মুরগির খামার এ উপজেলায় মৎস্য, গবাদিপশু ও হাঁস-মুরগি খামার এবং হ্যাচারি ও নার্সারি রয়েছে। কুমারখালী উপজেলায় মোট ৫,৯৯৩টি (বড়- ৯টি, মাঝারি- ২৭০টি এবং ক্ষুদ্র- ৫,৭১৪টি) সশিল্প প্রতিষ্ঠান রয়েছে। এখানকার উল্লেখযোগ্য শিল্প প্রতিষ্ঠান-
ধর্মীয় উপাসনালয়
কুমারখালী উপজেলায় ৪৪০টি মসজিদ, ৬২টি মন্দির ও ৬টি গির্জা রয়েছে।
প্রাচীন নিদর্শনাদি ও প্রত্নসম্পদ
কুমারখালী উপজেলায় প্রাচীন নিদর্শনাদির মধ্যে রয়েছে:
মুক্তিযুদ্ধের ঘটনাবলি
১৯৭১ সালের ২৩ মার্চ কুমারখালীতে স্বাধীন বাংলাদেশের পতাকা উত্তোলন করা হয়। ৬ আগস্ট মুক্তিযোদ্ধারা স্থানীয় একজন রাজাকারের বাড়ি আক্রমণ করতে গেলে ৫ জন মুক্তিযোদ্ধা শহীদ হন। এছাড়াও মুক্তিযুদ্ধের সময় যদুবয়রা ইউনিয়নের বরইচারা গ্রামে পাকবাহিনী ও স্থানীয় রাজাকারদের সঙ্গে মুক্তিযোদ্ধাদের লড়াইয়ে একজন রাজাকার নিহত হয়। ৯ ডিসেম্বর কুমারখালী উপজেলা শত্রুমুক্ত হয়। এ উপজেলায় ৩৯ জন মুক্তিযোদ্ধা ও ৬ জন বীরাঙ্গনা রয়েছেন।
নদ-নদী
নদীগুলো হল :
কুমারখালী উপজেলাটি গড়াই নদীর তীরে অবস্থিত।
উল্লেখযোগ্য ব্যক্তি
কুমারখালী উপজেলার উল্লেখযোগ্য ব্যক্তিবর্গ:
বহিঃসংযোগ
'''
রক অ্যান্ড রোল
রক অ্যান্ড রোল (প্রায়শই রক 'এন' রোল হিসাবে লেখা হয়) জনপ্রিয় গানের একটি ধারা যা ১৯৪০ এর দশকের শেষের দিকে এবং ১৯৫০-এর দশকের গোড়ার দিকে মার্কিন যুক্তরাষ্ট্রে উত্থিত ও বিকশিত হয়েছিল। এটি সংগীতের বিভিন্ন ধারা যেমন গসপেল, জাম্প ব্লুজ, জ্যাজ, বুগি-উগি, রিদম অ্যান্ড ব্লুজ, কান্ট্রি মিউজিক ইত্যাদি থেকে উৎপত্তি লাভ করে। ১৯২০ সালের ব্লুজ এবং ১৯৩০ সালের কান্ট্রি মিউজিকে রক অ্যান্ড রোলের আভাস পাওয়া যায়। যদিও ১৯৫৪ সালের আগে এর নামকরণ হয় নি।
গ্রেগ কোটের মতে, "রক অ্যান্ড রোল" ১৯৫০-এর দশকের পূর্বেকার সময়ে মার্কিন যুক্তরাষ্ট্রে উত্থিত জনপ্রিয় সংগীতের একটি স্টাইলকে বোঝায় যা ১৯৬০-এর দশকের দিকে আন্তর্জাতিক অঙ্গনে " রক মিউজিক " নামে অধিক পরিচিতি লাভ করে যদিও  পরবর্তীতে রক অ্যান্ড রোল হিসাবে পরিচিত হতে থাকে "" পৃথকীকরণের উদ্দেশ্যে, এই নিবন্ধটি প্রথম সংজ্ঞা নিয়ে কাজ করে।
প্রথম দিকের রক অ্যান্ড রোল শৈলীতে সাধারণত পিয়ানো বা স্যাক্সোফোনই প্রধান বাদ্যযন্ত্র ছিল। তবে ১৯৫০ এর দশকের মাঝামাঝি থেকে শেষের দিকে এই বাদ্যযন্ত্রগুলি সাধারণত গিটার দ্বারা প্রতিস্থাপন বা পরিপূরক করা হত। বীটটি মূলত একটি উচ্চারণ ব্যাকবিট সহ একটি নৃত্যের ছন্দ যা প্রায়শই একটি ফাঁদ ড্রাম দ্বারা সরবরাহ করা হয়। ক্লাসিক রক অ্যান্ড রোলটি সাধারণত এক বা দুটি বৈদ্যুতিক গিটার (একটি সীসা, একটি ছন্দ), একটি ডাবল খাদ বা স্ট্রিং বেস বা (1950-এর দশকের মাঝামাঝি) একটি বৈদ্যুতিক খাদ গিটার এবং একটি ড্রাম কিট দিয়ে বাজানো হয়।
শ্রীরামপুর ইউনিয়ন
শ্রীরামপুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
সিলেট-৮
সিলেট-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি সিলেট জেলায় অবস্থিত জাতীয় সংসদের আসন ছিল।
ইতিহাস
সিলেট-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৬ সালে আসনটি বিলুপ্ত হয়।
শিবপুর ইউনিয়ন
শিবপুর ইউনিয়ন নামে বাংলাদেশে মোট ৬টি ইউনিয়ন রয়েছে। যথা:
বটিয়াঘাটা উপজেলা
বটিয়াঘাটা বাংলাদেশের খুলনা জেলার অন্তর্গত একটি উপজেলা।
ইতিহাস
বটিয়াঘাটা খুলনা জেলার একটি উপজেলা যা ১৮৯২ সালে প্রতিষ্ঠিত। জানা যায়, ১৮৬০ সালে নৌ পুলিশ ক্যাম্প ছিল। পরে ১৮৯২ সালে পুলিশ ক্যাম্পটি থানায় রুপান্তরিত হয়।
নামকরণ
সাধারণভাবে জানা যায় যে, খুলনা থেকে কলকাতায় স্টীমার যোগে যাওয়ার পথে বর্তমানে বটিয়াঘাটা একটি ঘাট ছিল এবং সুন্দরবন এলাকার অন্তর্ভুক্ত ছিল। সুন্দরবনের সুন্দরী কাঠের তৈরি সুন্দর সুন্দর বৈঠা বিখ্যাত ছিল। পরবর্তীতে ঐ নাম অনুসারে বৈঠাঘাটা নাম হয়। যার পরবর্তী নামকরণ হয় বটিয়াঘাটা।
অবস্থান ও আয়তন
বটিয়াঘাটার ভৌগোলিক অবস্থান হল । এখানে ২৩৬৯৮টি পরিবারের সদস্য রয়েছে মোট এলাকা ২৪৮.৩৩ বর্গ কিলোমিটার। এই উপজেলার উত্তরে কোতোয়ালী ও সোনাডাঙ্গা থানা ও ডুমুরিয়া উপজেলা, দক্ষিণে দাকোপ উপজেলা, পাইকগাছা উপজেলা ও বাগেরহাট জেলার রামপাল উপজেলা, পূর্বে বাগেরহাট জেলার ফকিরহাট উপজেলা ও রামপাল উপজেলা, রূপসা উপজেলা, পশ্চিমে ডুমুরিয়া উপজেলা ও পাইকগাছা উপজেলা।
প্রশাসনিক এলাকা
বটিয়াঘাটার ৭টি ইউনিয়ন/ওয়ার্ড, ১৩টি মৌজা/মহল্লা ১৫৮টি গ্রাম রয়েছে। ইউনিয়নগুলো হচ্ছে -
নদ-নদী
বটিয়াঘাটা উপজেলায় রয়েছে উল্লেখযোগ্য সংখ্যক নদী। এখানকার নদীগুলো হচ্ছে জলমা নদী, রূপসা নদী, শিবসা নদী, পশুর নদী, শৈলমারী নদী, কাজিবাছা নদী, ঝপঝপিয়া নদী, নলুয়া নদী। ভদ্রা নদী। গ্যাং রাইল নদী।
জনসংখ্যার উপাত্ত
এই উপজেলার জনসংখ্যা ১,৭১,৭৫২ জন। যার মধ্যে ৮৬,৬৮৫ জন পুরুষ ও ৮৫,০৬৭ জন জন মহিলা। লোক সংখ্যার ঘনত্ব প্রতি বর্গ কিলোমিটারে ৭৩০ জন। মোট পরিবারের সংখ্যা ৪০,৭৭৯টি।
প্রাথমিক বিদ্যালয়
এই এলাকার শিক্ষা বর্তমানে অনেক উন্নতি সাধিত হয়েছে।
অর্থনীতি
নদী ভাঙ্গন এলাকা তাই অর্থনীতিতে দুর্বল,
কিন্তু প্রযুক্তি উন্নতির ফলে মানবিক ও সচেতনতায় ধীরে ধীরে অনেক অগ্রগতির দিকে ধাবিত হচ্ছে এই উপজেলার মানুষ। এছাড়াও এখানে চিংড়ি মাছের প্রচুর চাষ হয় যাকে হোয়াইট গোল্ড বলা হয়।
খানজাহান আলী থানা
খানজাহান আলী থানা বাংলাদেশের খুলনা বিভাগের খুলনা জেলার অন্তর্গত একটি থানা। পীর খান জাহান আলীর নামে নামাঙ্কিত। মুলত যায়গাটি বিসিক শিল্পনগরীর মধ্যেই এর অবস্থান। বিসিক শিরোমণি আবার খুলনা জেলার ফুলতলা উপজেলার একটি বৃহৎ গ্রাম বলে পরিচিত।
অবস্থান
খানজাহান আলী থানার অবস্থান ২২°৫৩´ থেকে ২২°৫৫´ উত্তর অক্ষাংশ এবং ৮৯°২৯´ থেকে ৮৯°৩১´ পূর্ব দ্রাঘিমাংশ।
শিক্ষা
এখানে শিক্ষার হার পুরুষ ৭৮.৮৯%, মহিলা ৬৭.৯৩%।
অর্থনীতি
এলাকার প্রধান কৃষি ফসল ধান, পাট, পান, সুপারি।
পাইকগাছা উপজেলা
পাইকগাছা বাংলাদেশের খুলনা জেলার অন্তর্গত একটি উপজেলা।
ইতিহাস
১৯৭১ সালের ৪ জুলাই পাইকগাছা উপজেলার প্রসিদ্ধ ব্যবসা কেন্দ্র কপিলমুনি বাজারে রায়বাহাদুর বিনোদ বিহারী সাধুর বাড়ীতে রাজাকারের ক্যাম্প স্থাপিত হয়। ১৯৭১ সালের ৬ ডিসেম্বর ঐ রাজাকার ক্যাম্পটি দখলের জন্য যুদ্ধকালীন কমান্ডার রহমত উল্যাহ দাদু ও তার সহযোগী ইউনুস আলী, স,ম, বাবর আলী, আবুলকালাম আজাদ, শাহাদৎ হোসেন বাচ্চু ও যুদ্ধাহত খোকার নেতৃত্বে ঐ রাজাকার ক্যাম্পটি দখলের সাড়াসী অভিযান শুরু করেন। তিন দিন একটানা যুদ্ধের পর রাজাকার ও শান্তি কমিটির ১৫৬ জন সদস্যকে হত্যার মাধ্যমে ৯ ডিসেম্বর কপিলমুনি যুদ্ধের অবসান হয়। ৭ নভেম্বর ১৯৮২ সালে প্রশাসনিক বিকেন্দ্রীকরনের আওতায় পাইকগাছা উপজেলায় উন্নিত হয়।
নামকরণ
সরল খাঁ যে এলাকায় বাস করতেন তার নাম হয় সরল। গরুর রাখালদের আবাসস্থল‘গোপালপুর’ গরু রাখার জন্য যেখানে গোশালা ছিল সে গ্রামের নাম ‘ঘোষাল,’ গদাইপুরের নিকটে যেখানে সৈন্যরা গড়কেটে ডাকাতদের বিরুদ্ধে প্রতিরোধ গড়ে তুলে ছিল সেটা ‘গড়পার’,প্রাসাদের বান্দিদের আবাসস্থল ‘বান্দিকাটি’,প্রাসাদে বাতি জ্বালানো কার্যে নিয়োজিত কর্মচারীরা যে এলাকায় থাকত‘বাতিখালী’,গাছে চড়ে পাইক-বরকন্দাজরা পাহারা দিত বলে ‘পাইকগাছা’রাজা  কৃষ্ণ চন্দ্র এর শাসন এলাকা  কৃষ্ণনগর নামে খ্যাত বর্তমান মিল কাটাখালী নামে পরিচিত,এবং লোক- লস্কর দিয়ে যে দীঘি খনন করা হয়েছিল সে এলাকা ‘লস্কর’ গ্রাম হিসেবে পরিচিত। এভাবেই পাইকগাছা উপজেলার নাম করণ করা হয়।
অবস্থান ও আয়তন
খুলনা জেলা সদর হতে পাইকগাছা উপজেলা ৬৫ কিঃ মিঃ দক্ষিণে অবস্থিত। পাইকগাছা উপজেলার আয়তন ৩৮৩.১৫ বর্গ কিঃ মিঃ। ইহা ২২°২৮’’ এবং ২২°৪৩’’ উত্তর-দক্ষিণ দ্রাঘিমাংশ এবং ৮৯°১৪’’এবং ৮৯°২৮’’ পূর্ব পশ্চিম দ্রাঘিমার মধ্যে পাইকগাছা উপজেলা অবস্থিত। এই উপজেলার উত্তরে সাতক্ষীরা জেলার তালা উপজেলা ও ডুমুরিয়া উপজেলা, পূর্বে বটিয়াঘাটা উপজেলা ও দাকোপ উপজেলা, পশ্চিমে সাতক্ষীরা জেলার তালা উপজেলা ও আশাশুনি উপজেলা। খুলনা জেলা শহর হতে সড়ক পথে পাইকগাছা উপজেলার দুরত্ব ৬৫ কি.মি.।
অর্থনীতি
পাইকগাছার অর্থনীতি মূলত কৃষিনির্ভর। এখানকার অধিকাংশ জমি এক ফসলি। শুধু মাত্র বর্ষা মৌসুমে চাষ হয়। তাছাড়াও চিংড়ি মাছ চাষ বাগদা চিংড়ির চাষ হয়। প্রধান কৃষি ফসল ধান, আলু, শাকসবজি। বিলুপ্ত বা বিলুপ্তপ্রায় ফসলাদি তিল, তিসি, কাউন, আখ। প্রধান ফল-ফলাদি: আম, জাম, কলা, কাঁঠাল, নারিকেল, পেঁপে, সুপারি, তরমুজ, লিচু, পেয়ারা, জামরুল, লেবু ইত্যাদি।
গাসসান কানাফানি
গাসসান কানাফানি (غسان كنفاني; ৮ এপ্রিল ১৯৩৬ আক্কা, মেন্ডেটরি প্যালেস্টাইন – ৮ জুলাই ১৯৭২ বৈরুত, লেবানন) একজন ফিলিস্তিনি লেখক ও পপুলার ফ্রন্ট ফর দি লিবারেশন অব প্যালেস্টাইনের নেতৃস্থানীয় ব্যক্তি ছিলেন। জুলাই ৮, ১৯৭২ সালে লড বিমানবন্দরে সংঘটিত গণহত্যার প্রতিক্রিয়াস্বরূপ ইসরায়েলের গোয়েস্থা সংস্থা ইসরায়েলের গোয়েস্থা সংস্থা মোসাদ তাকে হত্যা করে।
প্রাথমিক জীবন
গাসসান ফায়িজ কানাফানি ১৯৩৬ সালে ফিলিস্তিনের আক্কা শহরের একটি মধ্যবিত্ত সুন্নী পরিবারে জন্মগ্রহণ করেন। তিনি ছিলেন মুহাম্মদ ফায়িজ আব্দ আল রাজ্জাকের তৃতীয় সন্তান। তার পিতা ছিলেন একজন আইনজীবী যিনি ব্রিটিশ দখলদারিত্ব বিরোধী জাতীয় আন্দোলনে সক্রিয়ভাবে অংশ গ্রহণ করেছিলেন। গাসসান যখন ছোট তখন তার পিতা রাজ্জাক অনেকবার জেলে খাটেন। জাফার ফরাসি ক্যাথলিক মিশনারি স্কুলে গাসসান তার প্রাথমিক শিক্ষা অর্জন করেন।
১৯৪৮-এর মে মাসে, ১৯৪৮ আরব-ইসরায়েলি যুদ্ধ শুরু হলে তা আক্কাতেও ছড়িয়ে পড়ে যার দরুণ কানাফানি ও তার পরিবারকে নির্বাসনে বাধ্য করা হয়েছিল। এই সময়েরও এক দশক পর তার পুত্রের কাছে লিখিত এক চিঠিতে, তিনি লজ্জিত হয়েছিলেন এই ভেবে যে তার পরিবারের লোকেরা শরণার্থী হওয়ার জন্য তাদের অস্ত্র জমা দিয়ে আত্মসমর্পণ করছে। প্রতিবেশী দেশ লেবাননের উত্তরের দিকে পালিয়ে যাওয়ার পর তারা সিরিয়ার দামেস্কে ফিলিস্তিনি শরণার্থী হিসেবে তারা স্থায়ী হন। তারা তারা তুলনামূলকভাবে দরিদ্র ছিল; তার পিতা ছোট পরিসরে আইন ব্যবসা শুরু করেন। কানাফানি সেখানে তার মাধ্যমিক শিক্ষা সম্পন্ন করেন এবং  ১৯৫২ সালে ফিলিস্তিন শরণার্থীদের জন্য জাতিসংঘের ত্রাণ ও কর্ম সংস্থার শিক্ষা বিষয়ক সনদপত্র গ্রহণ করেন। শরণার্থী ক্যাম্পে প্রায় ১,২০০ ফিলিস্তিনি শিশুদের শিক্ষাদানের জন্য তাকে আর্ট শিক্ষক হিসেবে নিয়োগ দেয়া হয়, যেখানে তিনি ছাত্রছাত্রীদের তাদের পরিস্থিতির সাথে মানিয়ে চলতে সাহায্য করার জন্য ছোট গল্প লিখতে শুরু করেন।
হত্যাকাণ্ড
১৯৭২ সালের ৮ জুলাই, ৩৬ বছর বয়সে কানাফানিকে বৈরুতে হত্যা করা হয়।তার অস্টিন ১১০০ মডেলের গাড়ির পিছনের বাম্পারে ৩ কেজি ওজনের প্লাস্টিক বোমা বিস্ফোরিত হওয়ার পর দেখা যায় তিনি এবং তার সতের বছরের ভ্রাতুষ্পুত্র লামিস নাজিম পুড়ে ভস্মীভূত হয়েছেন। মোসাদ শেষপর্যন্ত এই হত্যাকান্ডের দায় স্বীকার করেন।
লড বিমানবন্দর হত্যাকান্ডের প্রতিবাদে কানাফানিকে হত্যা করা হয়েছিলো, যা জাপানি রেড আর্মির তিন সদস্য কর্তৃক সম্পাদিত হয়েছিল। এ সময়, কানাফানি পিএফএলপি'র মুখপাত্র ছিলেন, এবং দলটি হামলার দায় স্বীকার করেছিলো।
ডেরেক শ্যাকলটন
ডেরেক শ্যাকলটন (Derek Shackleton; জন্ম: ১২ আগস্ট, ১৯২৪ - মৃত্যু: ২৮ সেপ্টেম্বর, ২০০৭) ইয়র্কশায়ারের টডমর্ডেন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫০ থেকে ১৯৬৩ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ারের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন।
প্রারম্ভিক জীবন
ইংল্যান্ডের ল্যাঙ্কাশায়ার ও ইয়র্কশায়ারের সীমানায় অবস্থিত টডমর্ডেন এলাকায় ডেরেক শ্যাকলটনের জন্ম। পিতা-মাতা উভয়েই তাঁতী ছিলেন। রুমফিল্ড স্কুলে ভর্তি হন। সেখানেই ক্রিকেট ও ফুটবল খেলায় অংশ নিতেন তিনি।
ইয়র্কশায়ারে খেলোয়াড়ী জীবন শুরু করেন। ল্যাঙ্কাশায়ার লীগে অল-রাউন্ডার হিসেবে মিডিয়াম পেস বোলিং করতেন। তবে, লেগ স্পিনের দিকেই মনোনিবেশ ঘটানোর সিদ্ধান্ত নেন। এছাড়াও, বার্নলে এফ.সি’র পক্ষে গোলরক্ষক হিসেবে চুক্তিবদ্ধ হয়েছিলেন। ১৯৪২ সালে ব্রিটিশ সেনাবাহিনীতে যোগ দেন। পাইওনিয়ার কোরের সদস্য হিসেবে প্রশিক্ষণ গ্রহণ করেন। এ সময় সার্ভিসেস দলের সদস্যরূপে ক্রিকেট ও ফুটবল খেলতেন।
প্রথম-শ্রেণীর ক্রিকেট
১৯৪৮ থেকে ১৯৬৯ সময়কালে প্রথম-শ্রেণীর কাউন্টি ক্রিকেটে হ্যাম্পশায়ারের পক্ষে ৫৮৩ খেলায় অংশ নিয়েছেন। এ পর্যায়ে ২,৬৬৯টি প্রথম-শ্রেণীর উইকেট লাভ করেছেন যা অদ্যাবধি হ্যাম্পশায়ার ক্রিকেট ক্লাবের রেকর্ডরূপে চিহ্নিত হয়ে আছে। প্রথম-শ্রেণীর ক্রিকেটে উপর্যুপরী ২০ মৌসুম শতাধিক উইকেট লাভের কৃতিত্ব প্রদর্শন করেছেন ডেরেক শ্যাকলটন।
দ্বিতীয় বিশ্বযুদ্ধের পর ডেরেক শ্যাকলটন হ্যাম্পশায়ার দলের অসাধারণ বোলিং মেরুদণ্ডের ভূমিকায় অবতীর্ণ হন। তাকে যোগ্য সঙ্গ দিয়েছিলেন ভিক্টর ক্যানিংস। তবে, ১৯৫৫ সালের পূর্ব-পর্যন্ত তারা দলের ভাগ্য পরিবর্তনে প্রয়োজনীয় সহায়তার হাত প্রসারিত করতে পারেননি। ১৯৫৫ সালে দলটি নিজেদের ইতিহাসের তৎকালীন সর্বোচ্চ তৃতীয় স্থান অধিকার করে। এ পর্যায়ে ড্যারেক শ্যাকলটন ১৬০ উইকেটসহ ভিক্টর ক্যানিংস ও পিটার সেইন্সবারি’র শতাধিক উইকেটের পাশাপাশি রয় মার্শালের ন্যায় কয়েকজন ব্যাটসম্যান গুরুত্বপূর্ণ ভূমিকা পালন করেছিলেন।
যুদ্ধের পর ১৯৪৮ সালে হ্যাম্পশায়ারের কোচ স্যাম স্ট্যাপলসের সুনজরে পড়েন ও হ্যাম্পশায়ারের পক্ষে খেলার জন্য চুক্তিনামায় স্বাক্ষর করেন তিনি। ব্যাটসম্যান হিসেবে অন্তর্ভুক্ত হলেও পরবর্তীতে পেস বোলিংয়ের দিকে ধাবিত হন। প্রথম মৌসুমে খুব কমই যোগ্যতার স্বাক্ষর রেখেছেন। তবে, ১৯৪৯ সালে অনুপযোগী পিচ থাকা স্বত্ত্বেও হ্যাম্পশায়ারের প্রধান আক্রমণ পরিচালনকারীর ভূমিকায় অবতীর্ণ হন। ১৯৪৯ থেকে ১৯৬৮ সালে অবসর গ্রহণের পূর্ব-পর্যন্ত উপর্যুপরী ২০ মৌসুমে শতাধিক উইকেট লাভে সবিশেষ দক্ষতা প্রদর্শন করেন। কেবলমাত্র উইল্ফ রোডসই সর্বাধিক ২৩ মৌসুম শতাধিক উইকেট লাভের দৃষ্টান্ত গড়েন; তবে তা ধারাবাহিকভাবে ছিল না।
প্রথম মৌসুমে ব্যাটসম্যান হিসেবে সহস্র রান সংগ্রহের ন্যায় মাইলফলকের কাছাকাছি অবস্থানে ছিলেন। কিন্তু, ১৯৫০-এর দশকের মাঝামাঝি সময় থেকে নিচেরসারিতে ব্যাটিং করায় তা আর সম্ভব হয়ে উঠেনি। ১৯৪৯ সালে কাউন্টি ক্যাপ লাভ করেন। তার কাউন্টি রেকর্ড উত্তরোত্তর সমৃদ্ধ হচ্ছিল। ১৯৫৩ সালে ২০.৪৬ গড়ে ১৫০ উইকেট পান। ১৯৫৫ সালে ১৫৯টি ও ১৯৫৮ সালে ১৬৫ উইকেট পেয়েছিলেন ডেরেক শ্যাকলটন। তন্মধ্যে, ১৯৫৫ সালে অসাধারণ ক্রীড়াশৈলী প্রদর্শন করেন। ওয়েস্টন-সুপার-মেয়ারে সমারসেটের বিপক্ষে খেলায় ১৪/২৯ বোলিং পরিসংখ্যান দাঁড় করান। প্রথম ইনিংসে তিনি ৮/৪ পেয়েছিলেন ও দ্বিতীয় ইনিংসে পেয়েছেন ৬/২৫।
চার রানের বিনিময়ে আট উইকেট প্রাপ্তি বিংশ শতাব্দীতে কাউন্টি ক্রিকেটে সর্বাপেক্ষা স্মরণীয় বোলিং পরিসংখ্যানরূপে বিবেচিত হয়ে আসছে। ঘরোয়া ইংরেজ কাউন্টি ক্রিকেটে অসাধারণ ক্রীড়াশৈলী প্রদর্শনের স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
পরের বছরগুলোয় ডেরেক শ্যাকলটন কাজের চাপ বাড়িয়ে দিয়ে নতুন উচ্চতায় নিয়ে যান। দুই বছর ব্যর্থ হলেও ১৯৬১ সালে হ্যাম্পশায়ারকে কাউন্টি চ্যাম্পিয়নশীপের পরম আকাঙ্খিত শিরোপার সন্ধান দেন। ১৯৬১ সালের শুষ্ক গ্রীষ্মে ৯,০০০-এর অধিক বল করেন। ঐ বছরেই হ্যাম্পশায়ার দল প্রথমবারের মতো কাউন্টি চ্যাম্পিয়নশীপের শিরোপা লাভ করে। ১৯৬২ সালে সর্বশেষ বোলার হিসেবে এক মৌসুমে ১০,০০০ বল করেছেন।
২০০৭ সাল পর্যন্ত প্রথম-শ্রেণীর ক্রিকেটে উইকেট লাভের দিক দিয়ে সপ্তম স্থানে অবস্থান করছিলেন। দ্বিতীয় বিশ্বযুদ্ধের পর খেলোয়াড়ী জীবন শুরু করে সর্বাধিক প্রথম-শ্রেণীর উইকেট লাভ করেছেন তিনি। এছাড়াও, হ্যাম্পশায়ারের খেলোয়াড়দের মধ্যে প্রথম-শ্রেণীর ক্রিকেটে অংশ নিয়ে সর্বাধিক উইকেট লাভের রেকর্ড নিজের করে রেখেছেন তিনি। জে. টি. হার্ন ও মরিস টেটের পর তৃতীয় পেসার হিসেবে এ কৃতিত্ব গড়েন। এছাড়াও, ১৭২ উইকেট পেয়েছিলেন তিনি।
টেস্ট ক্রিকেট
প্রায় চৌদ্দ বছর টেস্ট ক্রিকেটে অংশগ্রহণ করলেও মাত্র সাত টেস্টে অংশগ্রহণের সুযোগ পেয়েছেন তিনি। ২০ জুলাই, ১৯৫০ তারিখে ওয়েস্ট ইন্ডিজের বিপক্ষে টেস্ট অভিষেক ঘটে ডেরেক শ্যাকলটনের।
ঘরোয়া ক্রিকেটে শ্যাকলটনের প্রতিভা খুব দ্রুত বিচ্ছুরিত হয়ে পড়ে ও ১৯৫০ সালে ওয়েস্ট ইন্ডিজের বিপক্ষে প্রথমবারের মতো টেস্ট ক্রিকেট খেলার সুযোগ পান। পিচ নিস্তেজভাব বজায় থাকায় ও ব্যাটসম্যানদের মারমুখীতায় শ্যাকলটন খুব কমই সফলতা পান। অভিষেক খেলায় ফ্রাঙ্ক ওরেল দ্বি-শতক ও এভারটন উইকস শতরান করেন। এছাড়াও, একমাত্র অ্যাশেজ সিরিজে অংশগ্রহণেরও সুযোগ হাতছাড়া করেন তিনি। ১৯৫১ সালে আরও একটি সফলতম মৌসুম অতিবাহিত করার পর ভারত গমনের সুযোগ পান। ১৯৫১-৫২ মৌসুমের ঐ ভারত সফরে নিখুঁত বোলিং করলেও ধীরগতির ভারতীয় টার্ফ উইকেটে সুবিধা আদায় করতে ব্যর্থ হন।
প্রথমে অ্যালেক বেডসার এবং পরবর্তীতে ফ্রেড ট্রুম্যান, ব্রায়ান স্ট্যাদাম ও ফ্রাঙ্ক টাইসনের পেস বোলিংয়ে ইংল্যান্ডের বোলিং আক্রমণ পরিচালিত হলে শ্যাকলটনকে টেস্ট অঙ্গনে পুনরায় অংশগ্রহণের জন্য এক দশকের অধিক সময় অপেক্ষা করতে হয়েছিল। ১৯৬৩ সালে কাউন্টি ক্রিকেটে তিনি তার খেলার ধারা অব্যাহত রাখেন। ফলশ্রুতিতে, আশ্চর্য্যজনকভাবে টেস্ট দলে অন্তর্ভুক্ত করা হয়। লর্ডসে সফরকারী ওয়েস্ট ইন্ডিজের বিপক্ষে ট্রুম্যানের সহযোদ্ধা হিসেবে খেলেন। এ খেলায় চার বলে তিন উইকেট লাভ করেন তিনি। খেলায় তিনি ১৬৫ রান দিয়ে ৭ উইকেট দখল করেন। দ্বিতীয় ইনিংসে নবম ব্যাটসম্যান হিসেবে আউট হন। জয়ের জন্য তখন দুই বলে ছয় রানের দরকার ছিল। কলিন কাউড্রে ভাঙ্গা হাত নিয়ে ব্যাট হাতে ফিরে আসেন ও ডেভিড অ্যালেন শেষ দুই বল আটকিয়ে খেলাটিকে ড্রয়ের দিকে নিয়ে যান।
তৃতীয় টেস্টে অস্থির স্বভাবের ট্রুম্যানকে সহায়তার হাত বাড়িয়ে দিতেন ডেরেক শ্যাকলটন। কিন্তু শেষ দুই খেলায় তুলনামূলকভাবে বেশ অকার্যকর ছিল তার বোলিং। ফলশ্রুতিতে, ইংল্যান্ড দলের পক্ষে আর তাকে খেলানো হয়নি।
অবসর
১৯৬২ থেকে ১৯৬৫ সালের মধ্যে সবগুলো বছরেই ডেরেক শ্যাকলটন শীর্ষস্থানীয় প্রথম-শ্রেণীর উইকেট সংগ্রাহক ছিলেন। তবে, সীমিত ওভারের ক্রিকেটে তার বোলিং বেশ অকার্যকর ছিল। তাস্বত্ত্বেও, ১৯৬৮ সালে অবসর গ্রহণের পূর্ব-পর্যন্ত প্রথম-শ্রেণীর ক্রিকেটে বেশ মিতব্যয়ী বোলিং করেছিলেন। অদ্যাবধি কাউন্টি দলের পক্ষে উইকেট লাভের দিক দিয়ে শীর্ষ দশে অবস্থান করছেন।
১৯৬৯ ও ১৯৭০ সালে কয়েকটি সীমিত ওভারের খেলায় অংশ নেন। এরপর কয়েক বছর ডরসেটের প্রতিনিধিত্ব করেছেন। ১৯৭৩ সালে জিলেট কাপে তিনি তার দক্ষতার স্বাক্ষর রাখেন। ২০০৭ সাল পর্যন্ত উইলফ রোডস, টিচ ফ্রিম্যান, চার্লি পার্কার, জ্যাক হার্ন, টম গডার্ড ও অ্যালেক কেনেডি’র পর প্রথম-শ্রেণীর ক্রিকেটে সপ্তম সর্বোচ্চ উইকেট সংগ্রাহক ছিলেন।
মূল্যায়ন
বিখ্যাত ক্রিকেট লেখক কলিন বেটম্যান তার সম্পর্কে মূল্যায়ন করেছেন যে, তার বোলিং অনেকাংশেই তার চুলের মতো যা সদা-সর্বদা পরিপাটি ছিল।
দ্বিতীয় বিশ্বযুদ্ধের পর পুরো খেলোয়াড়ী জীবন পূর্ণ করা খেলোয়াড়দের মধ্যে তিনি সর্বাধিক প্রথম-শ্রেণীর উইকেট লাভকারী ছিলেন। মিতব্যয়ী বোলার হিসেবেও তার সুনাম রয়েছে। বোলিংকৃত ওভারগুলোর ৩৫% মেইডেন ছিল ও ওভারপ্রতি তিনি মাত্র দুই রান প্রদান করেছেন।
অধিকাংশ সময়ই ইন-সুইঙ্গার মারতেন। মাঝেমধ্যে আউট-সুইঙ্গারও এর অংশ ছিল। উভয় ক্ষেত্রেই বল দেরীতে ঘুরতো। ধ্রুপদী উচ্চতা ও মসৃণতায় উভয়দিকের বোলিং ভঙ্গীমায় বিদ্যমান ছিল। লেগ কাটার, ইয়র্কার সহযোগে অফের দিকে সিম বোলিং করতেন ও ধীরগতির বলে অফ স্পিন করতেন। বিস্ময়করভাবে নিখুঁতভাবে বোলিং করতেন। কোন কারণে ব্যাটসম্যান বল মোকাবেলা করতে ব্যর্থ হলে স্ট্যাম্পে আঘাত হানতো। ফলশ্রুতিতে, প্রাপ্ত উইকেটগুলোর অধিকাংশই ছিল বোল্ড নতুবা এলবিডব্লিউ। সারাদিন ধরেই বোলিং করতেন।
জন আরলট তার সম্পর্কে মন্তব্য করেন যে, ইংরেজ পরিবেশে বোলিংয়ের আধুনিক শিক্ষক ছিলেন।
ব্যক্তিগত জীবন
২৮ সেপ্টেম্বর, ২০০৭ তারিখে ডরসেটের ক্যানফোর্ড ম্যাগনা এলাকায় ৮৩ বছর বয়সে ডেরেক শ্যাকলটনের দেহাবসান ঘটে। তার পূর্বেই তদ্বীয় পত্নী ক্যাথি’র দেহাবসান ঘটেছিল।
জরা সি জিন্দগি
জরা সি জিন্দগি (ज़रा सी ज़िन्दगी) হচ্ছে ১৯৮৩ সালে মুক্তিপ্রাপ্ত একটি হিন্দি চলচ্চিত্র যেটি রচনা ও পরিচালনা করেন কে. বালাচন্দর। এই চলচ্চিত্রে তামিল চলচ্চিত্র শিল্পের খ্যাতনামা অভিনেতা কমল হাসন অভিনয় করেন এবং তার সঙ্গে ছিলেন অনিতা রাজ, নিলু ফুলে, মাঝহার খান, অর্জুন চক্রবর্তী এবং করণ রাজদান। এই চলচ্চিত্রটি বালাচন্দরই ১৯৮০ সালের তামিল ভাষার চলচ্চিত্র ভারুমায়িন নিরাম ছিভাপ্পু এর পুনঃনির্মাণ, ভারুমায়িন নিরাম ছিভাপ্পুতেও কমল হাসন ছিলেন তবে ওখানে তার বান্ধবীর চরিত্রে শ্রীদেবী অভিনয় করেছিলেন। গুলজার জরা সি জিন্দগির সংলাপ লিখেছিলেন।
কাহিনী ইঙ্গিত
আশির দশকে ভারতের দিল্লি শহরে চলা সামাজিক অশান্তি নিয়ে এই চলচ্চিত্রটির মূল কাহিনী আবর্তিত হয়েছে।
বস্তিবাসী রাকেশ, তিলক এবং অমিত অনেক কষ্ট করে থাকে; হঠাৎ রাকেশের জীবনে এক নারী আসে যার নাম কুসুম, এই কুসুমের কারণে রাকেশের জীবন বদলে যায়। তিলকের জীবনে কোনো নারীসঙ্গ আসেনা, সে ভিখারীতে রূপান্তরিত হয় এবং অমিত ছোটোখাটো অপরাধীতে পরিণত হয়ে শেষপর্যন্ত এক ধনী নারীকে বিয়ে করতে সক্ষম হয় যে তার জীবন বদলে দেয়। আর অপরদিকে রাকেশ কুসুমকে বিয়ে করে এবং কুসুম আয়-রোজগার করে একজন বিপণিবিতানের কর্মী হিসেবে।
গানের তালিকা
চলচ্চিত্রটির সঙ্গীত পরিচালক ছিলেন লক্ষ্মীকান্ত-প্যায়ারেলাল।
রূপসা উপজেলা
অবস্থান ও আয়তন
উত্তরে তেরখাদা উপজেলা, দক্ষিণে বাগেরহাট জেলার ফকিরহাট উপজেলা ও বটিয়াঘাটা উপজেলা, পূর্বে বাগেরহাট জেলার ফকিরহাট উপজেলা ও মোল্লাহাট উপজেলা, পশ্চিমে কোতোয়ালী থানা ও খালিশপুর থানা।
প্রশাসনিক এলাকা
এই উপজেলার ইউনিয়ন সমূহ -
ইতিহাস
[[ ক) নৃতাত্ত্বিক পরিচয় :
বাংলার দক্ষিনাঞ্চলে গাঙ্গেয় উপ-দ্বীপ বলে পরিচিত। একাধিক নদী পুরো স্থলভূমিকে অসংখ্য দ্বীপ-উপদ্বীপে পরিনত করেছে। নানা প্রাকৃতিক উত্থান-পতন ও জোয়ার ভাটায় নদী ভেঙেছে, চর পড়েছে, প্লাবিত হয়েছে জমি, জেগে উঠেছে নতুন নতুন স্থলভূমি।
এ সময় দক্ষিনের এ দ্বীপ অঞ্চলের নাম ছিল চন্দ্র দীপ। নানা ভাগ উপভাগে আবার বিভক্ত ছিল এ দ্বীপাঞ্চল। চন্দ্রদ্বীপের পূর্ব দিক, বাগেরহাটের অধিকাংশ অঞ্চল রাঙদ্বীপ (রাঙদিয়া) ও মধুদীপ (মধুদিয়া) পর্যন্ত বিস্তৃত ছিল। বর্তমান রূপসা উপজেলা ছিল এ উপ-দ্বীপের সাথে সংযুক্ত। পুরো অঞ্চল ছিল সুন্দরবনের অংশ।
খ) খুলনা নামের উৎপত্তি ও রূপসার স্থান :
অতীতকাল থেকে এ অঞ্চলের মানুষ সুন্দরবন থেকেই কাঠ সংগ্রহ করত। এ এলাকার যত কাঠ প্রয়োজন হতো তা আসত সুন্দরবন থেকে। কাঠ সংগ্রহকারী বাওয়ালী গোষ্ঠী ছাড়াও ছাড়াও মধু ও মোম আহোরন করতে ক্ষুদ্র এক গোষ্ঠি জড়িত ছিল। প্রচুর মাছ ছিল সুন্দরবনের নদী এ খাল গুলোয়। তবে এখান থেকে ব্যবসায়িক ভিত্তিতে মাছ আহোরনের চিন্তা অতীতে ছিল না। তবে সুন্দরবনে যারাই যেত জনপদের শেষ সীমা নয়াবাদ নামের এক জায়গায় তারা স্থান নিত। বন কেটে বসতি গড়ে তোলার নতুন আবাদ ছিল এটা। ভৈরব নদী সেনের বাজার কে উত্তরে ফেলে পূর্বে মোড় নিয়েছে যেখানে, এটা ছিল সে জায়গা। এখানে সুন্দরবনে প্রবেশের জন্য অপেক্ষা করত নৌকার বহর। রাতে কেউ নৌকা খুলতে চাইলে “বনদেবী” বারন করত, বলত, খুলো না। কালে কালে খুলনা নামের উৎপত্তি এখান থেকেই বলে অনেকের ধারণা।
তবে খুলনা নামের সূচনা নিয়ে আরও একটি গ্রহনযোগ্য কিংবদন্তি আছে। তা হলো, অতীতে ধনপতি নামে এক সওদাগর বাস করতেন এ অঞ্চলে। তার দুই স্ত্রী ১) লহনা এ ২) খুল্লনা। লহনা সন্তানবর্তী তবে ঈর্ষাপরায়না ছিলেন। ধনপতি বানিজ্যে গেলে খুল্লনা কে কষ্ট দিতেন। অন্যদিকে অপরূপ সুন্দরী খুল্লনা ছিলেন বন্ধ্যা। এ জন্য দৃ:খের সীমা ছিল না তার। অবশ্য ধনপতি প্রচন্ড ভালবাসতেন খুল্লনা কে। তার নামে ভৈরবের পাড়ে খুল্লনেশ্বরী মন্দির গড়ে তোলেন। এখন থেকে প্রায় পৌনো দুশো বছর আগে এ মন্দির নদীগর্ভে (বর্তমান আঠারবেকী) বিলীন হয়ে যায়। তার পর থেকে ঐ গ্রামের নাম হয় খুলনা। পরবর্তীতে কিসমত খুলনা। দেখা যাচ্ছে, খুলনা নামের উৎপত্তি নিয়ে দুটো কিংবদন্তিই বর্তমান রূপসা উপজেলা অঞ্চলে প্রচলিত রয়েছে।
গ) রূপসা নামের উৎপত্তি :
ভৈরব নদের সাথে রূপসা উপজেলা তথা খুলনার ইুতহাস ওতোপ্রতভাবে জড়িত। বস্তুত: ব্যবসা কেন্দ্র হিসাবে খুলনার যাত্রা ভৈরবকে কেন্দ্র করেই। ভৈরব দক্ষিনাঞ্চলের সবচেয়ে দীর্য়্য নদী। এক সময় ভয়ংকর মুর্তি ছিল এই নদীর। এভন সেই তান্ডব রূপস আর নেই। ভৈরবের উৎপত্তি এই রূপসায়। মালদহের মধ্যদিয়ে শ্রুতকীর্তি নদ যেখানে পদ্মায় পড়েছে তার উল্টো দিক থেকে ভৈরবের শুরু। কিছু দুর এসে জলঙ্গী নদীর সাথে মিশে পরে আবার মুক্ত হয়ে মেহেরপুর, দর্শনা, কোটচাঁদপুর ও যশোর হয়ে এসছে খুলনায়। সেনের বাজারকে বায়ে ফেলে ঘুরে গেছে পূর্বে। ওদিকে দক্ষিনের পশুর নদী খুলনার পূর্ব দিকের বিল পর্যন্ত বিস্তৃত। পশ্চিমে বিল পাবলা থেকে উল্লেখিত একটা খাল দক্ষিনে ময়ুর নদীতে (মৈয়ারগাঙ্গ) মিশে।]]
ভাষা ও সংষ্কৃতি
রূপসা উপজেলার ভূ-প্রকৃতি ও ভৌগোলিক অবস্থান এই উপজেলার মানুষের ভাষা ওসংস্কৃতি গঠনে ভূমিকা রেখেছে। বাংলাদেশের দক্ষিণ-পশ্চিম অঞ্চলে অবস্থিত এইউপজেলার দক্ষিণে রয়েছে বঙ্গেপসাগর ও সুন্দরবন। এখানে ভাষার মূল বৈশিষ্ট্য বাংলাদেশের অন্যান্য উপজেলারমতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে।
যেসব সরকারী সংস্কৃতি বিষয়ক সংস্থা রূপসায় কাজ করছে সেগুলো হলোঃ
* উপজেলা শিল্পকলা একাডেমী, * বাংলাদেশ শিশু একাডেমী, * প্রভৃতি।
অর্থনীতি
এখানে বিভিন্ন মৎস্য কোম্পানি রয়েছে যা দেশের অর্থনীতিতে সাহায্য করে। এই মৎস্য কোম্পানিগুলো বিভিন্ন দেশে মাছ রপ্তানি করে বৈদেশিক মুদ্রা অর্জন করে। রুপসা উপজেলা থেকে ব্যাপক মাছ রপ্তানি হয় এবং প্রচুর বৈদেশিক মুদ্রা অর্জন হয়।
মূলগ্রাম ইউনিয়ন
মূলগ্রাম ইউনিয়ন নামে বাংলাদেশে মোট ২টি ইউনিয়ন রয়েছে। যথা:
ভিরে দি ওয়েডিং
ভিরে দি ওয়েডিং (वीरे दी वेडिंग; বন্ধুর বিয়ে) হচ্ছে ২০১৮ সালে মুক্তিপ্রাপ্ত একটি হিন্দি ভাষার চলচ্চিত্র। চলচ্চিত্রটি কয়েকজন মেয়েবন্ধুর জীবন কাহিনী নিয়ে। চলচ্চিত্রটি পরিচালনা করেছিলেন শশাঙ্ক ঘোষ। চলচ্চিত্রটি মোট পাঁচজন মানুষ প্রযোজনা করেন যাদের মধ্যে অভিনেতা অনিল কাপুরও ছিলেন। চলচ্চিত্রটিতে মুখ্য ভূমিকায় কারীনা কাপুর, সোনম কাপুর, স্বরা ভাস্কর এবং শিখা তালসানিয়া অভিনয় করেন চারজন ঘনিষ্ঠ বন্ধুর চরিত্রে।
ভিরে দি ওয়েডিং চলচ্চিত্রটি মুক্তি পায় ১ জুন ২০১৮ তারিখে এবং সমালোচকদের দ্বারা মিশ্র প্রতিক্রিয়ার সম্মুখীন হয়।  চলচ্চিত্রটি বানানো হয়েছিলো ৪২ কোটি রূপী দ্বারা এবং এটি প্রায় ১৩৮ কোটি রূপীর ওপরে আয় করেছিলো; নারী চরিত্র মুখ্য ভূমিকায় থাকা কোনো ভারতীয় চলচ্চিত্রের জন্য এই অর্জন ছিলো যুগান্তকারী। ২০০৮ সালের মার্কিন চলচ্চিত্র সেক্স এ্যান্ড দ্যা সিটির কাহিনী থেকে এই ভিরে দি ওয়েডিং এর কাহিনী অনুপ্রাণিত।
তেরখাদা উপজেলা
তেরখাদা বাংলাদেশের খুলনা জেলার অন্তর্গত একটি উপজেলা।
অবস্থান ও আয়তন
তেরখাদা ভৌগোলিক ভাবে ২২.৯৪১৭° উত্তর অক্ষাংশ ও ৮৯.৬৬৯৪° পূর্ব দ্রাঘিমাংশে অবস্থিত। তেরখাদা উপজেলার মোট আয়তন ১৮৯.৪৮ বর্গকিলোমিটার। এই উপজেলার উত্তরে নড়াইল জেলার কালিয়া উপজেলা, দক্ষিণে রূপসা উপজেলা, পুর্বে বাগেরহাট জেলার মোল্লাহাট উপজেলা, পশ্চিমে দিঘলিয়া উপজেলা।
প্রশাসনিক এলাকা
তেরখাদা উপজেলায় ৬ টি ইউনিয়ন রয়েছে। মৌজা ৩২ টি। মোট গ্রামের সংখ্যা ৯৯ টি। তেরখাদা উপজেলার অন্তর্গত ৬ টি ইউনিয়ন হলঃ
ইতিহাস
তেরখাদা থানা (বর্তমানে উপজেলা), প্রতিষ্ঠিত হয়েছিল ১৯১৮ সালে। ১৯৭১ সালের ১৫ই মে তারিখে রাজাকার গাউস মোল্লা'র প্রত্যক্ষ ইন্ধনে পাক হানাদার বাহিনী তেরখাদা আক্রমণ করে। হানাদার বাহিনী সাহাপাড়া এবং সাচিয়াদহসহ আরও কয়েকটি গ্রামে অগ্নিসংযোগ করে। অনেকে হতাহত হয়। তেরখাদা উপজেলায় বেশ কয়েকটি সম্মুখযুদ্ধ সংঘটিত হয়।
জনসংখ্যার উপাত্ত
২০১১ সালের আদমশুমারী অনুযায়ী তেরখাদা উপজেলার লোকসংখ্যা ১,১৬,৭০৯ জন। এর মধ্যে পুরুষ ৫৮,৩৬৩ জন এবং নারী ৫৮,৩৪৬ জন। পুরুষ এবং নারীর অনুপাত ৫০.০২:৪৯.৯৮।
মুক্তিযুদ্ধের ঘটনাবলি
১৯৭১ সালে মুক্তিযুদ্ধে তেরখাদা উপজেলা ৯নং সেক্টরের অধীন ছিল। ১৫ মে কুখ্যাত রাজাকার গাউস মোল্যা'র প্রত্যক্ষ ইন্ধনে পাকবাহিনী সাহাপাড়া ও সাচিয়াদহ  গ্রামে ব্যাপক নির্যাতন, অগ্নিসংযোগ ও লুটপাট করে। এ উপজেলার মুক্তিযোদ্ধারা পাতলা ক্যাম্প থেকে সমগ্র উত্তর খুলনা এলাকায় জুড়ে যুদ্ধ পরিচালনা করে এবং পাকবাহিনী যুদ্ধের ৯ মাসে তাদের মূলঘাটি পাতলা ক্যাম্প  কখনো দখল করতে পারেনি।
শিক্ষা
এই উপজেলার শিক্ষার হার শতকরা ৪৮.৫ জন (আদমশুমারী ২০১১ অনুযায়ী)। শিক্ষার হার পুরুষ ৪৯.৯% এবং নারী ৪৭%। তেরখাদা উপজেলায়
নদ-নদী
তেরখাদা উপজেলায় রয়েছে ২টি নদী।
নদী ২টির নাম হল :
অর্থনীতি
এখানকার অধিকাংশ মানুষ কৃষিজীবী। প্রধান কৃষি পণ্য ধান, পাট, আখ, গম ও তিল। অতীতে ভুতিয়ার বিলে পানি নিষ্কাশনে সমস্যা থাকায় কৃষিকাজ ব্যাহত হইতেছিল। শেখ হাসিনার সরকার তেরখাদা উপজেলা দিয়ে প্রবাহিত নদী খনন করার কারণে আবারও কৃষিতে বিপ্লব সাধিত হচ্ছে।
হাট-বাজার
খুলনা জেলাধীন তেরখাদা উপজেলার উল্লেখ্যযোগ্য বাজার গুলোর নাম নিচে দেওয়া হলঃ
সৈয়দ রফিকুল হক
জন্ম ও শিক্ষাজীবন
বাংলাদেশের সিলেট বিভাগের সুনামগঞ্জ জেলায় জন্মগ্রহণ করেন সৈয়দ রফিকুল হক সোহেল।
রাজনৈতিক ও কর্মজীবন
সৈয়দ রফিকুল হক সোহেল ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের ও জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হয়ে সুনামগঞ্জ-১ আসন থেকে সংসদ সদস্য নির্বাচিত হয়েছিলেন। ২০১৪ সালের দশম জাতীয় সংসদ নির্বাচনে স্বতন্ত্র প্রার্থী হলেও পরাজিত হন তিনি।
কসবা ইউনিয়ন
কসবা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
গোপীনাথপুর ইউনিয়ন
গোপীনাথপুর ইউনিয়ন নামে বাংলাদেশে মোট ৫টি ইউনিয়ন রয়েছে। যথা:
দিঘলিয়া উপজেলা
দিঘলিয়া বাংলাদেশের খুলনা জেলার অন্তর্গত একটি উপজেলা।
অবস্থান ও আয়তন
ভৈরব ও আতাই নদী বেষ্টিত দিঘলিয়া মুলত খুলনা বিভাগের পাদদেশে অবস্থিত একটি ব- দ্বীপ। এই উপজেলার উত্তরে যশোর জেলার অভয়নগর উপজেলা ও নড়াইল জেলার কালিয়া উপজেলা, দক্ষিণে খালিশপুর থানা ও রূপসা উপজেলা, পূর্বে তেরখাদা উপজেলা, পশ্চিমে দৌলতপুর থানা, খানজাহান আলী থানা ও যশোর জেলার অভয়নগর উপজেলা।
প্রশাসনিক এলাকা
এই উপজেলার ইউনিয়নগুলো হলো:
নদ-নদী
দিঘলিয়া উপজেলায় রয়েছে তিনটি নদী। এখানকার নদীগুলো হচ্ছে ভৈরব নদ, নবগঙ্গা নদী, চিত্রা নদী।
জনসংখ্যার উপাত্ত
জনসংখ্যা ১,৫৩,৯৮৭ জন (প্রায়)। ২০১১ সালের আদমশুমারী অনুযায়ী পুরুষ: ৭৯,২৩৬ জন (প্রায়), মহিলা: ৭৪,৭৫১ জন (প্রায়), লোক সংখ্যার ঘনত্ব ১,৪৯৮ (প্রতি বর্গ কিলোমিটারে)। মোট ভোটার সংখ্যা ৯১৩৪৬ জন, পুরুষ ভোটার সংখ্যা:	৪৫৮৬৯ জন, মহিলা ভোটার সংখ্যা ৪৫৪৭৭ জন। বাৎসরিক জনসংখ্যা বৃদ্ধির হার:	(-) ০.৪৩, মোট পরিবার (খানা) ৩৫,৭৭৭ টি
শিক্ষা
সরকারি প্রাথমিক বিদ্যালয়	৩৪ টি নব সরকারি প্রাথমিক বিদ্যালয়	১৩ টি উচ্চ বিদ্যালয়(সহশিক্ষা)	১৩টি উচ্চ বিদ্যালয়(বালিকা)	০৩ টি দাখিল মাদ্রাসা	 	০১ টি আলিয়া মাদ্রাসা	 	নাই ফাজিল মাদ্রাসা	 	নাই কামিল মাদ্রাসা	 	নাই কলেজ(সহপাঠ)	 	০৩ টি কলেজ(বালিকা)	 	০১ টি শিক্ষার হার	 	৫৫.৬৪% পুরুষ	               ৫৫.১৫% মহিলা	               ৫৯.১৫%
যোগাযোগব্যবস্থা
পাকা রাস্তা	 	৮৪ কি.মি. অর্ধ পাকা রাস্তা	 	৩৯ কি.মি. কাঁচা রাস্তা	 	১৪৭ কি.মি. ব্রীজ/কালভার্টের সংখ্যা	৪৬ টি
পরপীড়ন
পরপীড়ন বলতে কারও মধ্যে ভীতিসঞ্চার বা কারও উপর আধিপত্য বিস্তার করার লক্ষ্যে আক্রমণাত্মকভাবে বারংবার ক্ষমতার ব্যবহার, বলপ্রয়োগ, কর্তৃত্বের অপব্যবহার বা অন্যায় ব্যবহার করা বা করার হুমকি দেওয়াকে বোঝায়। এছাড়া বারংবার ঠাট্টা-মশকরার ছলে উত্ত্যক্ত করা, বারংবার হেয়সূচক ডাকনাম ধরে ডাকা, ক্রূর ব্যঙ্গ-বিদ্রূপের পাত্র করা, সামাজিকভাবে একঘরে ও বিচ্ছিন্ন করা, খারাপ গুজব ছড়ানো -- এই ধরনের ব্যবহারও পরপীড়নের সংজ্ঞার অন্তর্গত বলে গণ্য করা হয়। সাধারণত এ ধরনের ব্যবহার বারংবার ও অভ্যাসগতভাবে করা হয়। যে ব্যক্তি এরূপ আচরণ করে, তাকে পরপীড়ক বলে। এর একটি পূর্বশর্ত হল পরিপীড়কের কাছে এরকম মনে হওয়া যে শারীরিক বা সামাজিক ক্ষমতার ভারসাম্য নষ্ট হয়েছে। পরপীড়ন তাই সংঘাত থেকে ভিন্ন।
পরপীড়নকে আক্রমণাত্মক বা আগ্রাসী আচরণের একটি উপশ্রেণী হিসেবে গণ্য করা হয় এবং এটিকে ন্যূনতম তিনটি মানদণ্ড দিয়ে বৈশিষ্ট্যায়িত করা সম্ভব: (১) শত্রুভাবাপন্ন সংকল্প, (২) ক্ষমতার ভারসাম্যহীনতা এবং (৩) কোনও নির্দিষ্ট সময়কাল ধরে পুনরাবৃত্তি।
বাংলা ভাষাতে পরপীড়ন বোঝাতে বহু শব্দ ও শব্দগুচ্ছ রয়েছে, যেমন - ভীতি প্রদর্শন, বলপ্রয়োগের হুমকি, শাসানি, চোখপাকানি, চোখরাঙানি, তর্জন-গর্জন, ধমকানি, দাবড়ানি, হুমকি-ধামকি, মাস্তানি, মাতব্বরি, দাদাগিরি, গলাবাজি, চোটপাট, হম্বিতম্বি, মামদোবাজি, ইত্যাদি। এগুলির মধ্যে সূক্ষ্ম অর্থভেদ আছে।
শারীরিক, মানসিক অথবা আবেগিকভাবে যেকোন ব্যক্তিকে আঘাত করার উদ্দেশ্যে ইচ্ছাকৃত আগ্রাসী আচরণের পুনরাবৃত্তিমূলক কাজই হলো পরপীড়ন। একক থেকে গোষ্ঠী পর্যায়ে একের পর এক পরপীড়নের ব্যাপ্তিকে মাস্তানি বলে। যাতে পরপীড়কদের এক বা একাধিক প্রতিনিধি থাকে যারা প্রাথমিক পরপীড়কদের কাজে সহায়তা করতে ইচ্ছুক থাকে।
শিক্ষা প্রতিষ্ঠান এবং কর্মস্থলে পরপীড়ন করাকে সমকক্ষীয় অবব্যবহার (পিয়ার অ্যাবিউজ) হিসেবে গণ্য করা হয়। রবার্ট ডব্লিউ ফুলের বিশ্লেষণ করে দেখান যে, পদমর্যাদাজাত দুর্ব্যবহার (র‍্যাংকিজম) এক ধরনের পরপীড়ন। নরওয়ের গবেষক ড্যান ওবায়েস বলে, পরপীড়ন ঘটে যখন একজন ব্যক্তি "এক বা একাধিক ব্যক্তির দ্বারা প্রকাশিত, বারবার এবং অতিরিক্ত মাত্রায় নেতিবাচক কর্মকাণ্ডের অংশ হয়"। এবং এই নেতিবাচক কর্মকাণ্ড ঘটে যখন একজন ব্যক্তি ইচ্ছাকৃতভাবে অন্য ব্যক্তিকে শারীরিক স্পর্শ, শব্দ বা অন্য যেকোন উপায়ে আঘাত করে অথবা অস্বস্তি প্রদান করে।
বিশেষ করে এক ব্যক্তি অন্য ব্যক্তির ওপর যে কোনওভাবে কতৃত্ব অর্জন করতে পরপীড়নমূলক কাজ করে থাকে।
মানুষের একে অরের সাথে যোগাযোগের যেকোন ক্ষেত্রে এই পরপীড়নমূলক সংস্কৃতি গড়ে ওঠে। এটি হতে পারে বিদ্যালয়, পরিবার, কর্মস্থল, বাড়ি এবং আশপাশ। সাম্প্রতিক সময়ে পরপীড়ন করার মূল ক্ষেত্র হয়ে উঠছে সামাজিক মাধ্যম ওয়েবসাইট সমূহ। ২০১২ সালে আমেরিকান কিশোর ফুটবলারদের নিয়ে এক গবেষণায় দেখা যায় “সবচেয়ে শক্তিশালী নির্দেশক ছিল এটা উপলব্ধি করা যে একজন খেলোয়ারের সবচেয়ে প্রভাবশালী সত্ত্বাটি এই বর্বর আচরণের অনুমোদন করবে কিনা। “
পরপীড়ন বিভিন্ন ক্ষেত্রে বিভিন্ন পদ্ধতিতে হতে পারে। যুক্তরাজ্যে পরপীড়নের কোন সঠিক সংজ্ঞা নেই, যেখানে যুক্তরাষ্ট্রের মত কিছু রাষ্ট্রে এর বিরুদ্ধে আইন রয়েছে। পরপীড়ন মূলত চার ভাগে বিভক্ত হয়ে থাকে- মনস্তাত্ত্বিক (কিছুক্ষেত্রে আবেগিক অথবা সম্বন্ধযুক্ত), মৌখিক, শারীরিক এবং আন্তর্জালীয়। আধিপত্য প্রমাণ করার জন্য নির্দিষ্ট লক্ষ্যকে উদ্দেশ্য করে শারীরিক আক্রমণ, বল প্রয়োগ, মৌখিক নির্যাতন অথবা হুমকি এবং এই ধরনের কাজ বারবার করে। সামাজিক শ্রেণী, বর্ণ, ধর্ম, সামাজিক লিঙ্গ, যৌন দৃষ্টিভঙ্গি, ব্যক্তিত্ব,   সম্মান, বংশ, শক্তি, আকৃতি অথবা সক্ষমতার পার্থক্য এই ধরনের আচরণের যুক্তিযুক্ত কারণ। যখন পরপীড়ন মূলক আচরণ দলবদ্ধভাবে করা হয় এটিকে বলা হয় মাস্তানি।
ধরন
একক পরপীড়ন চার ভাগে বিভক্ত। সামষ্টিক পরপীড়ন মাস্তানি নামে পরিচিত এবং এটি একক পরপীড়ন হিসেবে অন্তর্ভুক্ত।
ব্যক্তির জীবনে শারীরিক, মৌখিক এবং সম্বন্ধীয় পরপীড়ন প্রাথমিক পর্যায়ে সর্বাধিক প্রচলিত এবং এটি অনেক আগে থেকেই শুরু হয়ে পরবর্তী জীবনেও চলমান থাকে।
একক
একজন একক ব্যক্তির দ্বারা একটি লক্ষ্য বা লক্ষ্যবস্তুকে ব্যক্তিগত ভাবে পরপীড়নের কৌশল অবলম্বন করা যেতে পারে।
শারীরিক
যে কোন ধরনের পরপীড়ন যা যে কারো শরীরে আঘাত অথবা তাদের অধিকারের ক্ষতি করা। চুরি, ধাক্কাধাক্কি,  আঘাত, মারামারি অথবা সম্পদের যে কোন ধ্বংস হলো শারীরিক পরপীড়ন। শারীরিক পরপীড়ন কদাচিৎই একজন লক্ষ্যের প্রথম অভিজ্ঞতা হয়। প্রায়শই পরপীড়ন বিভিন্ন ভাবে শুরু হয়। শারীরিক পরপীড়নে পরপীড়ক প্রধানত তার শরীর ব্যবহার করে লক্ষ্যকে আক্রমণ করে থাকে।
মাঝেমাঝে প্রাপ্তবয়স্কদের দল কিছু কুসংস্কারের কারণে একটি জোড়াকে লক্ষ্য ও আলাদা করে দেয়। এতে পরিস্থিতি দ্রুত এমন দিকে যায় যেখানে তারা তাদের সহপাঠীদের দ্বারা বিদ্রুপ, নির্যাতন এবং মারের শিকার হয়। শারীরিক পরপীড়ন প্রায়শই সময়ের সাথে দ্রুত বাড়তে থাকে এবং এটি একটি ক্ষতিকর পরিণতি ঘটাতে পারে এবং অনেকেই এটির বৃদ্ধি রোধ করে এটি বন্ধ করতে চেষ্টা করেন।
মৌখিক
কথা বলার দ্বারা সংঘটিত যেকোন পরপীড়ন। নাম ধরে ডাকা, গুজব ছড়ানো, কাউকে হুমকি দেওয়া, এবং অন্যদের নিয়ে মজা করা এই সবকিছু মৌখিক পরপীড়নের অন্তর্ভুক্ত। মৌখিক পরপীড়ন সর্বাধিক প্রচলিত পরপীড়নের একটি ধরন। মৌখিক পরপীড়নে পরপীড়ক  তার কণ্ঠের ব্যবহার করে। অনেক ক্ষেত্রে, মৌখিক পরপীড়ন উভয় জেন্ডারের ক্ষেত্রে হয়, কিন্তু মেয়েরা  এটি বেশি সম্পাদিত করে। মেয়েরা সাধারণত, ছেলেদের তুলনায় সূক্ষ্মভাবে অপমান করে। অন্য ব্যক্তিদের উপর আধিপত্য বিস্তার ও নিয়ন্ত্রণ করতে এবং তাদের শ্রেষ্ঠত্ব ও ক্ষমতা প্রদর্শনের জন্য মেয়েরা মৌখিক নির্যাতন করে, সামাজিক ভাবে বর্জনীয় কৌশল ও ব্যবহার করে। তবে, এখানে যথেষ্ট সূক্ষ্মতা সম্পন্ন অনেক ছেলে আছে যারা নির্যাতন করার জন্য মৌখিক কৌশল গুলো ও ব্যবহার করে এবং কারো মাধ্যমে শারীরিক পরপীড়ন আসাকে এড়িয়ে যেতে চায় তখন তারা শব্দের ব্যবহার করে। সম্বন্ধীয়
যেকোন ব্যক্তির সম্মান অথবা সামাজিক অবস্থানকে বিভিন্ন কৌশল যা হতে পারে শারীরিক অথবা মৌখিক পরপীড়ন এর মাধ্যমে ইচ্ছেকৃত আঘাত করার মত যে কোন ধরনের পরপীড়ন। সাধারণত, সম্বন্ধীয় পরপীড়ন তরুণদের করা হয় কিন্তু বিশেষত মেয়েরা এর শিকার। সামাজিক অবস্থান উচ্চ করা এবং অন্যদেরকে নিয়ন্ত্রণ করার জন্য পরপীড়কে সম্বন্ধীয় পরপীড়নকে উপকরণ হিসেবে ব্যবহার করে। শারীরিক পরপীড়ননের বিপরীত যা সুস্পষ্ট, সম্বন্ধীয় পরপীড়নে তা প্রকাশ্য নয় এবং এটি দীর্ঘ সময় ধরে চলমান থাকতে পারে যা লক্ষ্য করা যায় না।
পরিগণকীয় পরপীড়ন পরিগণক (কম্পিউটার) ও আন্তর্জাল (ইন্টারনেট) প্রযুক্তি ব্যবহার করে হয়রানি, হুমকি দেওয়া, বিব্রত করে অথবা অন্য ব্যক্তিকে লক্ষ্য হলো পরিগণকীয় (সাইবার) পরপীড়ন। যখন একজন প্রাপ্তবয়স্ক এর সাথে যুক্ত থাকে তখন এর সংজ্ঞা হয় পরিগণকীয় (সাইবার) হয়রানি অথবা সাইবার স্ট্যাকিংয়ের এমন একটি অপরাধ যা আইনি পরিণতি পেতে পারে এবং কারাদণ্ড হতে পারে।
সামষ্টিক
সামষ্টিক পরপীড়ন এর কৌশল হলো একাধিক ব্যক্তি একটি লক্ষ্য অথবা লক্ষ্য গুলির বিরুদ্ধে কাজ করা। সামাজিক মাধ্যমে ট্রোলিং আচরণ, যদিও সাধারণত নিয়মিক পাঠক দ্বারা স্বাভাবিক ধরা হয়, এটি মাঝেমাঝে অ্যাস্ট্রোটুরফারদের পৃষ্টপোষকতায় সংগঠিত হয়।
মাস্তানি
মাস্তানি বলতে যে কোন ব্যক্তিকে একটি দলের দ্বারা পরপীড়ন, যেকোন ক্ষেত্রে যেমন হতে পারে একটি পরিবার, সমবয়সী দল, বিদ্যালয়, কর্মস্থল, প্রতিবেশীগণ, সম্প্রদায় অথবা অনলাইন। যখন এটি কর্মস্থলে সংবেদনশীল আপত্তি হিসেবে ঘটে, সহকর্মী, অধস্তন অথবা উর্ধ্ববতন দ্বারা। " গ্যাং আপ এর মত"। গুজব ছড়ানো, পরোক্ষ ইঙ্গিত, ভয় দেখানো, অপমান, কুখ্যাত ও বিছিন্নতার মাধ্যমে কাউকে কর্মস্থলে জোর করা, এটিকে ক্রূর, অযৌক্তিক জাতিগোষ্ঠীগত নয়/ জাতিগোষ্ঠী সাধারণ হয়রানি হিসেবেও উল্লেখ্য করা যায়।
বৈশিষ্ট্য
পরপীড়ক ও সহযোগী
গবেষণায় দেখা যায় যে, হিংসা ও বিরক্তি পরপীড়নের কারণ, পরপীড়কদের  আত্মসম্মান নিয়ে গবেষণা কিছু সমালোচনা মূলক ফলাফল এনেছে যেখানে কিছু পরপীড়ক অহংকারী এবং আত্মরতিমূলক, তারা পরপীড়নকে গোপন, উত্তেজনাপূর্ণ অথবা আত্মসম্মান বৃদ্ধির উপায় হিসেবে ব্যবহার করে, যার দ্বারা অন্যজনকে আপত্তিজনক ভাবে অবমাননা করে নিজেকে ক্ষমতাশালী  মনে করে। পরপীড়করা হিংসা করে অথবা নিজেরা নিজেদেরকে বোকা ভাবে। মনোবিজ্ঞানী রায় বাউমিস্টার দাবি করে যে, ব্যক্তিদের অবমাননাকর আচরণের মাধ্যমে তারা নিজেরা গর্বিত কিন্তু ঠুনকো অহংবোধ সম্পন্ন। কারণ তারা নিজেদেরকে খুব উচ্চস্তরের চিন্তা করে, তারা বেশিরভাগ সময়ই অন্য লোকজন থেকে সমালোচনা এবং শ্রদ্ধা আশা করে যার অভাবে তারা ক্ষুব্ধ হয় এবং প্রতিক্রিয়া স্বরূপ নির্যাতন এবং অপমানের সাথে অসম্মান করে।
গবেষকেরা কিছু ঝু্ঁকিপূর্ণ উপাদান চিহ্নিত করেছে যেমন হতাশা, পার্সোনালিটি ডিজঅর্ডার, দ্রুত রেগে যাওয়া এবং জোর প্রয়োগ করা, আগ্রাসী মূলক আচরণের প্রতি আকর্ষণ,  অন্যদের কাজের প্রতি শত্রুতাপূর্ণ আচরণ, নিজস্ব ভাবমূর্তি অক্ষুণ্ণ রাখার প্রতি সচেতনতা এবং ঘোরাচ্ছন্ন, কঠোরতা। এই সকল উপাদান একত্রিত হয়ে এই আচরণের সৃষ্টি হয়। যুব সমাজের উপর এক গবেষণায় দেখা গেছে, সমাজ বিরোধী বৈশিষ্ট্য এবং হতাশার সংযোগই  তরুণ সহিংসতার সবচেয়ে বড় পূর্বাভাস। যেখানে ভিডিও গেম সহিংসতা এবং টেলিভিশন সহিংসতার প্রকাশগুলো এই আচরণের পূর্বাভাস ছিল না।
সাধারণ দর্শক
প্রায়শই একটি বিশাল সংখ্যক দর্শকদের উপস্থিতিতে পরপীড়নের ঘটনা ঘটে। বহুক্ষেত্রে পরপীড়ক অধিকাংশের সমর্থন আদায় করার ক্ষমতা রাখে যার প্রতিরোধে দর্শকদের "কথা বলার" ভীতি জেগে ওঠে। "পরপীড়ন মানসিকতা " কোন ও প্রাথমিক পর্যায়ে প্রাথমিক গোষ্ঠীকে চ্যালেঞ্জ করা না হলে এটি প্রায়শই দলের মধ্যে একটি স্বীকৃত আদর্শ হয়ে ওঠে।
যদি যথোপযুক্ত ব্যবস্থা না নেওয়া হয় তবে পরপীড়নের সময় প্রায়শই কয়েক মাস, কয়েক বছর বা তার ও বেশি সময় ধরে দলের মধ্যে স্থায়ী হয়। দর্শকদের মধ্যে যারা এই খারাপ আচরণের বিরুদ্ধে কথা বলে তাদের নিজস্ব "বন্ধুত্ব গোষ্ঠী " বা "সহায়তা গ্রুপ" প্রতিষ্ঠা করেছে তাদের পরপীড়কদের তুলনায় বেশি সম্ভাবনা রয়েছে বলে মনে করা হয়।
একজন সাধারণ ভুক্তভোগী সাধারণত আক্রমণাত্মক, সামাজিক দক্ষতা র অভাব, নেতিবাচক চিন্তাভাবনা, সামাজিক সমস্যা সমাধানে অসুবিধাগুলি অনুভব করে, একটি নেতিবাচক পরিবার, স্কুল এবং সম্প্রদায়ের পরিবেশ থেকে আসা এবং সহকর্মীদের দ্বারা লক্ষণীয়ভাবে প্রত্যাখ্যান ও বিচ্ছিন্ন হওয়ার সম্ভাবনা রয়েছে। ভুক্তভোগীদের প্রায়শই শারীরিক ও মানসিকভাবে দুর্বল হওয়ার পাশাপাশি আবেগগতভাবে সহজেই হতাশ হওয়ার মতো বৈশিষ্ট্য থাকে। তাদের শারীরিক বৈশিষ্ট্যও থাকতে পারে যা তাদের পরপীড়কদের কাছে সহজ টার্গেট তৈরি করে যেমন বেশি ওজন হওয়া বা কোনও ধরনের শারীরিক বিকৃতি থাকা। ছেলেরা শারীরিক হয়রানির শিকার হওয়ার সম্ভাবনা বেশি থাকে এবং অপ্রত্যাশিতভাবে মেয়েদের ধর্ষণ করার সম্ভাবনা বেশি থাকে।
কুক দ্বারা পরিচালিত এবং ২০১০ সালে আমেরিকান সাইকোলজিকাল অ্যাসোসিয়েশন দ্বারা প্রকাশিত একটি মেটা-বিশ্লেষণের ফলাফলগুলি শিশু ও কিশোর-কিশোরীদের পরপীড়ন করার জন্য মূল ঝুঁকির কারণ হিসেবে  এবং পরপীড়ক  হওয়ার জন্যও সামাজিক সমস্যা সমাধানের দক্ষতার অভাব বলে মনে করেছে।
প্রভাব
ডুবলিনের ত্রিনিতি কলেজে পরপীড়ন বিরোধী কেন্দ্রের মোনা'ও মোর লিখেছেন, এখানে গবেষণার একটি ক্রমবর্ধমান সংস্থা রয়েছে, যা নির্দেশ করে যে ব্যক্তি, শিশু অথবা প্রাপ্তবয়স্ক যেই হোক না কেন যারা ক্রমাগত আপত্তিজনক আচরণের শিকার হয় তারা চাপজনিত অসুস্থতা ঝুঁকিতে থাকে যা অনেকসময় আত্মহত্যার দিকে ঠেলে দেয়। যারা পরপীড়নের লক্ষ্য হয়ে থাকে তারা আবেগিক এবং আচরণগত সমস্যায় ভোগে। পরপীড়নের কারণে নিঃসঙ্গতা, হতাশা, উদ্বেগ, আত্ম সম্মান কমে যায় এবং অসুস্থতার প্রতি সংবেদনশীলতা বেড়ে যায়। তরুণ ছেলে মেয়েদের সামঞ্জস্যহীনতার কারণ হিসেবে ও পরপীড়ন এবং যারা পরপীড়কদের দ্বারা পরপীড়নের লক্ষ্য হয় তারা ও নিজেদেরকে বৃহৎ একটি সামাজিক সমস্যায় দেখতে পায়। একটি মানসিক স্বাস্থ্য প্রতিবেদনে বলা হয়েছে যে, খাবারের অস্বাভাবিকতা, উদ্বেগ,  দেহের ডিমোর্ফিয়া এবং অন্যান্য নেতিবাচক মানসিক প্রভাবের  সাথে ও পরপীড়ন যুক্ত।
আত্মহত্যা
যদিও এখানে প্রমাণ রয়েছে যে, পরপীড়ন আত্মহত্যার ঝুঁকি বৃদ্ধি করে, পরপীড়ন আত্মহত্যার একক কারণ নয়। যে সকল ছেলে মেয়ে পরপীড়িত তাদের মধ্যে আত্মহত্যা করার প্রধান কারণ হতাশা। কেবল যুক্তরাজ্যের ১৫ থেকে ২০ জন শিশু আত্মহত্যা করে কারণ তারা পরপীড়নের শিকার হয়। নেটিভ আমেরিকান, আলস্কান নেটিভ, এশীয় আমেরিকান, এল জি বি টি গ্রুপের লোকদের মধ্যে উচ্চতর মাত্রায় আত্মহত্যার ঝুঁকি রয়েছে। যখন কেউ পরিবার এবং বন্ধুদের সমর্থন পায় না, এটা ভুক্তভোগী হওয়ার মত অবস্থা সৃষ্টি করে।
নিউইয়র্ক এর নিজস্ব প্রতিবেদন সমীক্ষায় দেখা গেছে যে, ১২ তম গ্রেড সমাপ্তকারী থেকে ৯ম গ্রেডের পরপীড়কদের মধ্যে যারা পরপীড়নের শিকার হয়েছে তাদের তুলনায় পরপীড়কদের মধ্যে অধিক হতাশাজনক লক্ষণ এবং মনস্তাত্ত্বিক অসুবিধা রয়েছে। ছেলে এবং মেয়ে উভয়েই যারা সকল ধরনের পরপীড়নের সাথে জড়িত তারা কিছু বছর পরেও হতাশ। প্রাথমিক সমীক্ষার ২ বছর পরে ফিনিশ কিশোরদের নিয়ে আরো একটি সমীক্ষায় দেখা যায়, যারা কখনো পরপীড়নের শিকার হয়েছে তাদের মধ্য হতাশা এবং আত্মহত্যার প্রবণতা অতিমাত্রায়।